OpenLLM-France/wikimedia huggingface dataset:
# Mega (espainiar telebista katea)

Mega Espainiako telebista kate bat da. 2015eko uztailaren 1ean estreinatu zen. Atresmedia Corporación hedabide taldearen jabetzakoa da, eta LTD bidez irekian eta Movistar+ eta Vodafone TV telebista plataformen bidez ordainduta ikus liteke. Katearen gaiei dagokionez, bere lehiakide nagusia Mediaset España Comunicación hedabide taldearen Energy katea da.

## Saioak

* American Pickers
* Hardcore Pawn
* Pawn Stars
* Vikings

## Kanpo estekak

* Webgune ofiziala (Gaztelaniaz)
* Datuak: Q20015592
# Megabit segundoko

Biten multiploak :
| SI aurrizkia | SI aurrizkia | SI aurrizkia | IEC 60027-2 | IEC 60027-2 |
| Izena (Ikurra) | SI Estandarra | Erabilpena informatikan | Izena (Ikurra) | Balioa |
| kilobit (Kb) | 10$^3$ | 2$^{10}$ | kibibit (Kib) | 2$^{10}$ |
| megabit (Mb) | 10$^6$ | 2$^{20}$ | mebibit (Mib) | 2$^{20}$ |
| gigabit (Gb) | 10$^9$ | 2$^{30}$ | gibibit (Gib) | 2$^{30}$ |
| terabit (Tb) | 10$^{12}$ | 2$^{40}$ | tebibit (Tib) | 2$^{40}$ |
| petabit (Pb) | 10$^{15}$ | 2$^{50}$ | pebibit (Pib) | 2$^{50}$ |
| exabit (Eb) | 10$^{18}$ | 2$^{60}$ | exbibit (Eib) | 2$^{60}$ |
| zettabit (Zb) | 10$^{21}$ | 2$^{70}$ | zebibit (Zib) | 2$^{70}$ |
| yottabit (Yb) | 10$^{24}$ | 2$^{80}$ | yobibit (Yib) | 2$^{80}$ |
Mb/s edo megabit segundoko segundo batean miloi bat bit adierazten du. Datu transferentziaren abiadura adierazten duen unitatea da. Telekomunikazioetan, elektronikan eta informatikan erabiltzen da.

## MB eta Mb ez dira berdinak

Mb-k megabit (1.000.000 bit) adierazten du aldiz MB-k megabyte (1.000.000 byte). Halaber, ez da nahastu behar Mb/s edo megabit segundoko, MB/s edo megabyte segundokorekin.
Oro har, byte segundoko unitatea konputagailuaren barruko komunikazioetarako erabiltzen da, aldiz bit segundoko unitatea konputagailutik kanpoko komunikazioetarako.
Azalpena: 1024 byte adierazteko informazio unitatea Kibibyte da, bestela irakurri argipena.

## Datu transferentzia adibideak

- Konputagailuko interfazeak (MB/s-tan):
   * PATA 33 – 133 MB/s
   * SATA 150 – 300 MB/s
   * PCI 133 – 533 MB/s
-Konputagailuko osagaien artean (MB/s-tan):
   * Disko gogorretik – RAM memoriara: 30 Mebibyte segundoko (abiadura orientatzailea)
   * RAM memoriatik – PUZ-era: 800 Mebibyte segundoko (abiadura orientatzailea)
- Konputagailutik kanpoko datu transferentzien adibideak (Mb/s-tan eta Kb/s-tan):
   * ADLStik – ADSLra: 1 megabit segundoko (1 Mb/s = 119 kibibyte segundoko)
   * Modemtik – modemera: 56 Kbit segundoko (7 kibibyte segundoko)
   * Sare-txarteletik – sare-txartelera: 100 Mbit segundoko (11,9 Mebibyte segundoko)
   * Wifi sare-txarteletik – beste wifi sare-txartelera: 54 Mbit segundoko (edo 6,4 Mebibyte segundoko)
   * Firewire b-tik disko gogorrera : 800 Mbit segundoko
   * USB 2.0-tik disko gogorrera: 480 Mbit segundoko
   * USB 1.1-tik disko gogorrera: 12 Mbit segundoko

## Ikus, gainera

* Megabyte segundoko
* Kilobit segundoko
* Kilobyte segundoko
* MB
* Mb
* byte

## Kanpo estekak

* Datuak: Q7350781
# Mega (Txile)

Mega Txileko telebista sare pribatua da, eta egoitza Santiagon du. Gaur egun 27 maiztasun digitaleko kanalean (ISDB-Tb) emititzen da HDTVrako. 2012an, Mega Channel-en jabetza Claro Group-etik Bethia Group-era transferitu zen. 2016ko ekainean, Discovery Networks-ek Mega Channel-en% 27,5 erosi zuen 40 milioi dolar ingururen truke.

## Kanpo estekak

* (Gaztelaniaz) Megaren webgune ofiziala
* Datuak: Q597946
* Multimedia: Mega (Chile) / Q597946
# Megabultzada lurrikara

Megabultzada lurrikara bat plaken subdukzio mugetan gertatzen den lurrikarei ematen zaien izena da. Muga hauetan plaka tektoniko bat beste baten azpian sartzen da eta batzuetan mugimendu hori geldituta egon ostean tentsio guztia askatzen du mugimendu azkar batean. Munduko lurrikara handienetako asko mota honetakoak dira, 9.0ko magnituderaino. Beste mugimendu tektonikoek ezin dituzte horrelako tamainako lurrikarak sortu.

## Kanpo estekak

* Datuak: Q727990
# Megabates

Megabates (antzinako grezieraz: Μεγαβάτης) K.a. VI. mendearen amaieran eta K.a. V. mendearen hasieran bizi izan zen jeneral eta almirante persiar bat izan zen. Akemenestar bat zen, Dario I.a erregearen eta Artafernes satraparen lehengusua. Herodotok K.a. 499an gertatu zen huts egindako Naxoseko setioan izan zuen bere parte hartzea nabarmentzen du. Joniar matxinadan zehar, Dario I.ak Megabates bidali zuen Aristagorasekin eta 200 itsasontzirekin, egear uharte txikia handitzen zihoan Persiar Inperiora eransteko. Pentsamendu eskola baten arabera, Megabates bera izan zen Naxoseko biztanleak uharteak jasango zuen setioari buruz abisatu zituena. Emaitza bezala, Naxosek hornigaiak bildu zituen eta hiria gotortu zuen lau hilabeteko setioa jasateko. Uste denez, Megabatesek Aristagoras lotsarazi nahi zuen persiar gortearen aurrean, tirabira bat izan baitzuten uharterako bidaian zehar.
# Mull of Galloway

Mull of Galloway (Eskoziako gaeleraz: Maol nan Gall) Eskoziako hegoaldeko muturrean dagoen lurmutur bat da, Eskozian hegoalderen dagoen puntua hain zuzen ere. Dumfries eta Galloway eskualdean dago, Wigtownshire konderrian.

## Itsasargia

Robert Stevensonek eraiki zuen 1836an. Dorreak 26 metrotako altuera dauka, baina argia bera itsasoaren mailatik 99 metrotako altueran dago. Gaur egun itsasargi automatikoa da eta zaindariaren etxea zen hartan kafetegi bat dago orain.

## Natura Erreserba

Gaur egun Natura Erreserba estatusa du Galloway kostaldeko animalia eta landareak babesteko.

## Ondasun nabarmenak

* Itsasargia.

## Kanpo estekak

* Datuak: Q1853868
* Multimedia: Mull of Galloway / Q1853868
# Mullagh (Cavan konderria)

Mullagh (irlanderaz: An Mullach) Irlandako udalerri bat da, Cavan konderrian dagoena. 2011ko erroldaren arabera 1.137 biztanle zituen.

## Kanpo estekak

* Datuak: Q401068
* Multimedia: Mullagh, County Cavan / Q401068
# Mulkeytown (Illinois)

Mulkeytown Ameriketako Estatu Batuetako erroldak esleitutako leku bat da. Franklin konderrian dago, Illinois estatuan. 162 biztanle ditu, 0,714327 kilometro koadroko azaleran banatuta.

## Ikus, gainera

* Franklin konderria

## Kanpo estekak

* Datuak: Q6934039
# Mullaghbrack

Mullaghbrack, Mullabrack edo Mullaghbrac (irlanderaz Mullach Breac) Ipar Irlandako udalerria da, Armagh konderrian dagoena. 2011ko erroldaren arabera 54 biztanle zituen.

## Kanpo estekak

* Datuak: Q1940498
# Mullaghbawn

Mullaghbawn edota Mullaghbane (irlanderaz an Mullach Bán) Ipar Irlandako udalerria da, Armagh konderrian dagoena. 2011ko erroldaren arabera 596 biztanle zituen.

## Kanpo estekak

* Datuak: Q1815956
# Mullaghboy

Mullaghboy (irlanderaz Mullach Buí) Ipar Irlandako Antrim konderrian dagoen udalerri txiki bat da, Ulster probintzian. Islandmagee penintsulan dago.
2011n 364 biztanle zituen

## Kanpo estekak

* Datuak: Q2150727
* Multimedia: Mullaghboy, County Antrim / Q2150727
# Mull

Mull (ingelesez: Isle of Mull, Eskoziako gaeleraz: Eilean Muile) Eskoziako mendebaldeko kostaldean dagoen uharte bat da. Uharte honetako udalerririk populatuena Tobermory da.

## Geografia

875,35 km2-ko azalera du, aldiz, bere punturik garaiena Ben More (966 metro) mendian kokatzen da. Argyll eta Bute eskualdeko uharterik handiena da eta Barruko Hebridetako bigarrena, Skyeren ondoren.

## Historia

K.a. 6000 urtetik hona populatua izan dela badakigu, menhirrak, brochak eta harrespilak aurkitu baitira. K.a. 600 et k.o. 400 artean gotorlekuak eta crannogak eraiki zituzten.
563an Kolunba Ionakoa iritsi zen Irlandatik eta kristautasuna zabaldu zuen, aldi berean uhartearen hego-mendebaldeko muturrean monasterio bat eraikiz. XIV. mendean, Uharteetako Jaunaren eskutan zegoen, baina 1493an, Uharteetako Jaurerriaren gainbeheran, McLean leinuak eskuratu zuen. 1681ean Campbell leinuak hartu zuen.
XVIII eta XIX. mendeetako Highland Clearances ("Lur Garaietako garbiketa") gertatu zenean populazioa 10.000 biztanletik 3.000 baino gutxiagotara pasa zen.

## Ekonomia

XIX. menderarte jarduera ekonomiko nagusiak nekazaritza eta arrantza izan ziren, eta baita algen erreketa kelp hautsa lortzeko (xaboia eta beira lantzeko erabiltzen zen).
1964an moila berria eraiki zen Tobermoryn eta turistak etortzen hasi ziren. 1990tik aurrera ekoturismoa bultzatu da.

## Ondasun nabarmenak

* Tobermory
* Duart gaztelua
* Torosay gaztelua

## Iruditegia

* Tobermoryko portua
* Duart gaztelua
* Torosay gaztelua
* Landa

## Kanpo estekak

* Tobermory udalerriko webgunea (Ingelesez)
* Datuak: Q111444
* Multimedia: Isle of Mull / Q111444
# Mull of Kintyre

Mull of Kintyre izenez deitzen dena Eskoziako hego-mendebaldean dagoen Kintyre penintsulako muturrik hegoaldekoena da. Bere izenaren jatorria goideliko hizkuntzako Maol Ceanntìre izenean datza. Gune honetan 1788an eraikitako itsasargi bat kokatzen da, eta leku honek nonbait ospea baldin badu, 1977an Paul McCartney musikariak konposatutako izen berdineko abestiari zor dio.
Egun argitan leku honetatik Ailsa Craig uhartea nahiz Irlandako iparraldeko kostaldea eta bertako Fair Head lurmuturra ikus daitezke. Uste denez, lehenbiziko europarrek kokagune honetatik igaro omen ziren Irlanda populatzera. Era beran, Irlandako eskotoak itsasarte hau iragan eta Ipar Irlanda eta Eskozian Dál Riata erresuma sortu zuten.

## Ikus gainera

* Kintyre

## Kanpo estekak

* Kintyreko bisitarien webgunea (Ingelesez)
* Datuak: Q936930
* Multimedia: Mull of Kintyre / Q936930
# Mulk Raj Anand

Mulk Raj Anand (Peshawar, 1905eko abenduaren 12a - Pune, 2004ko irailaren 28a) indiar idazlea izan zen.
Ananden lehenengo eleberrietan Indiako gizartearen biktimak ziren protagonista. Untouchable (1935, Ukiezina) lanean, komun garbitzailea zen gazte batek, bere buruaren kontzientzia nola hartzen duen deskribatzen zuen. Two Leaves and a Bud (1937, Bi orri eta kimu bat), berriz, Assameko te-sail batean ingelesak langileez nola baliatzen ziren azaltzen zuen.
1945ean The Big Heart (Bihotz handia) idatzi zuen. Lan horretan, lantegi txiki batek perzkin-komunitate bateko bizitza nola aldatzen duen erakusten zuen. Anandek gai nagusi bat du: India tradizionalaren eta Mendebalde modernoaren arteko borroka. Gai horren bidez erakutsi nahi zuen Indiak antzinako ordena aldatu egin behar zuela, baina herrialdea suntsitu gabe. Gai hori argi eta garbi adierazi zuen The Village (1939, Herrixka), Across the Black Waters (1939, Ur beltzetan barrena) eta The Sword and the Sickle (1942, Ezpata eta igitaia) trilogian. Seven Summers (Zazpi uda) lanarekin bere autobiografia saila hasi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q732434
* Multimedia: Mulk Raj Anand / Q732434
# Mullagh (Clare konderria)

Mullagh (irlanderaz Mullach, "Muino" edo "Lubeta" esan nahi du) Irlandako mendebaldeko Clare konderriaren mendebaldean dagoen kostaldeko udalerria da. Kostaldetik hurbil dago, Quilty udalerritik 5 kilometro hego-ekialdera eta Spanish Point udalerritik 6,5 kilometro hego-ekialdera. Hurbilen dituen udalerririk handienak Milltown Malbay (7 kilometro iparraldera) eta Kilrush (22 kilometro hegoaldera) dira.

## Kanpo estekak

* Datuak: Q2086248
* Multimedia: Mullagh, County Clare / Q2086248
# Milivoje Novaković

Milivoje Novaković (ˈmiːliʋɔjɛ nɔˈʋaːkɔʋitʃ ahoskatua; 1979ko maiatzaren 18a - ) Esloveniako futbolaria da.

## Selekzio nazionala

Esloveniako selekzioarekin :
| Urtea | Partida | Gol |
| 2006 | 8 | 4 |
| 2007 | 9 | 1 |
| 2008 | 9 | 6 |
| 2009 | 10 | 2 |
| 2010 | 11 | 5 |
| 2011 | 7 | 1 |
| 2012 | 0 | 0 |
| 2013 | 7 | 6 |
| 2014 | 6 | 3 |
| 2015 | 5 | 3 |
| Guztira | 72 | 31 |

## Kanpo loturak

* National Football Teams
* (Japonieraz) J.League Data Site
* Datuak: Q213085
* Multimedia: Milivoje Novaković / Q213085
# Milizia

Milizia edo herri-gudaridi armada erregularraren baitan ez dauden gudarien talde bat da, lanbidez soldadu ez diren kideez osaturik. Gehienetan, euren herria defendatu edo ideologiaren alde borrokatzeko gogoa duten kideek osatzen dute, adiera zabalago batean armada batek gerra egoera batean deitzen dituen herritarrek osaturiko tropa ere adierazten duen arren.

## Kanpo estekak

* Datuak: Q153936
* Multimedia: Militias / Q153936
# Militello in Val di Catania

Militello in Val di Catania Italiako udalerri bat da. Cataniako probintzian kokatuta dago, Sizilia eskualdean. 6.765 biztanle ditu, 62,48 kilometro koadroko azaleran banatuta.

## Mugakideak

Militello in Val di Cataniak honako udalerri hauekin egiten du muga:
Francofonte Mineo Palagonia Scordia Lentini Vizzini

## Kanpo estekak

* Datuak: Q478417
* Multimedia: Militello in Val di Catania / Q478417
# Militar (argipena)

Militar izenak hainbat adiera du:

## Ikus, gainera

* Militarismo
# Milizac

Milizac (bretainieraz Milizag) Bretainiako Finistère departamenduko udalerria da.

## Kanpo estekak

* Datuak: Q475740
* Multimedia: Milizac / Q475740
# Militar

    Artikulu hau indar armatu bateko kideari buruzkoa da; beste esanahietarako, ikus «Militar (argipena)».
Militarra Estatu burujabe bateko Indar Armatuetako kidea da. Halaber, estatuaren aurkako indar subertsiboetako kideek edota gerrillariek ere euren buruari hala deitu ohi diote, militar hitzak duen legitimotasun eta legezkotasun kutsua bereganatu nahian.

## Ikus, gainera

* Soldadu
* Gudari

## Kanpo estekak

* Datuak: Q47064
* Multimedia: Military people / Q47064
# Militarismo

Militarismoa talde, gobernu zein nazio batean armada eta bestelako indar armatuak euren helburuen lorpenerako eta defentsarako ezinbestekoak direla aldeztu, indar armatu horien garapena bultzatu eta beraien rola goraipatu egiten duen jarrera-multzoa nahiz ideologia politikoa da. Historian zehar, militarismoa inperioak zabaldu eta aginte-sistema tiranikoak sendotzeko erabili da. Ideologia politiko zenbaiten funtsa ere bada, hala nola faxismoan. Guztiz militarismoaren aurkako ideologia politikoak pazifismoa eta anarkismoa dira, besteak beste. Beste zenbait ideologia, berriz, indar armatuak baldintzapean soilik sustatzen dituzte.

## Kanpo estekak

* Datuak: Q177266
* Multimedia: Militarism / Q177266
# Military udalerria, Winneshiek konderria (Iowa)

Military udalerria Ameriketako Estatu Batuetako Iowa estatuko udalerri bat da, Winneshiek konderrian. Azken zentsuaren arabera 1.235 biztanle zituen.

## Ekonomia

2020ko zentsuaren arabera, Military udalerriak 538 etxebizitza zeuden. Per capita diru-sarrerak 36.822 estatubatuar dolar ziren.

## Kanpo estekak

* Datuak: Q9042305
# Militello Rosmarino

Militello Rosmarino Italiako udalerri bat da. Messinako probintzian kokatuta dago, Sizilia eskualdean. 1.163 biztanle ditu, 29,54 kilometro koadroko azaleran banatuta.

## Mugakideak

Militello Rosmarinok honako udalerri hauekin egiten du muga:
San Marco d'Alunzio Sant'Agata di Militello Torrenova Capri Leone Alcara li Fusi San Fratello Capo d'Orlando Cesarò

## Kanpo estekak

* Datuak: Q491007
* Multimedia: Militello Rosmarino / Q491007
# Mylor Bridge

Mylor Bridge, kornubieraz: Ponsnowyth, Ingalaterrako Kornualles konderriko herri bat da.

## Kanpo estekak

* Datuak: Q6947762
* Multimedia: Mylor Bridge / Q6947762
# Mylor Churchtown

Mylor Churchtown, Ingalaterrako Kornualles konderriko kostaldeko herri bat da.

## Kanpo estekak

* Datuak: Q3091636
* Multimedia: Mylor Churchtown / Q3091636
# Miren Tirapu

Miren Tirapu Goikoetxea (Iruñea, Nafarroa, 1981) nafar antzerkigilea da.

## Bizitza

Iruñean jaio zen 1981ean. Interpretazio zinematografikoan diplomaduna eta zuzendaritza eszenikoan aditua da.Kultur eta gizarte antropologian graduatua ere bada. 2016an Beheko Larraine antzerki konpainia sortu zuen Nafarroatik euskal sorkuntza bultzatzeko. Atte hil aurretik bere lehen lana izan zen eta Manifestu bat antzezlanarekin jarraitu zuen ibilbidea. Azken honekin, aktore hoberenari saria jaso zuen Libanoko Woman´s monodrama jaialdian.
Leitzako kultur teknikaria ere bada.
2019an bere lehenengo liburua argitaratu zuen, Bazterreko ahotsak izenburuduna.

## Idazlanak
### Antzerkia

* Bazterreko ahotsak (2019, Susa)

## Filmografia

* Intimidad (2022)
* Irati (2023)

## Erreferentziak

* ↑ (Gaztelaniaz) «Miren Tirapu llevará a cabo un cursillo-taller intensivo de energía y expresión no verbal» Diario Vasco 2008ko azaroaren 29a (Noiz kontsultatua: 2020ko urtarrilaren 23a).
* ↑ Gurrutxaga Uranga, Amagoia. (2019ko abenduaren 5a). «Antzerkiaren ispilu izateko, Ganbila» Berria (Noiz kontsultatua: 2020ko urtarrilaren 23a).

## Kanpo estekak

* behekolarraine.eus/ webgunean bere ibilbidea jarraitu daiteke.
* Datuak: Q83485919
# Miren Narbaiza

Miren Narbaiza (Eibar, Gipuzkoa, 1986ko maiatzaren 3a) abeslaria da. Gaur egun, MICE ezizenarekin, bakarlari ari da; eta 2017 arte, Napoka Iria bikoteko partaide izan zen. Kazetaria da ikasketaz.

## Ibilbidea

2005ean Ander Mujikarekin elkartu eta Napoka Iria taldea sortu zuten. Hiru disko atera zituzten eta Euskal Telebistako Tumatxak saioan ere hartu zuten parte, euskal musika taldeen bertsioak eginez.
2017an emakumeen ikusgaitasuna sustatzeko sorturiko Euskal Herriko emakume musikarien sarean parte hartzen du. Harago joz, beste sei emakume (Izaro Andres, Eneritz Dueso, Garazi Esnaola, Idoia Hernández, Olatz Salvador, Lide Hernando) kiderekin batera Musikari elkarteko zuzendaritzan ere ari da.
2017an taldea desegin zen eta Mirenek bakarkako proiektu berri bati ekin zion MICE ezizenarekin. Urte berean atera zuen aurreneko diskoa, MICE izenekoa. Joseba Baleztena eta Ilargi Agirre izan zituen bidelagun. 2018an abesti bat atera zuen Bizia arnas izenekoa eta 2019an bigarren bakarkako lana kaleratu zuen, Zilar printzak EPa, lau kantarekin osatua.

## Diskografia
### Napoka Iria

* Napoka Iria (autoekoizpena, 2006) - maketa
* Lehertarazi edifizioak (Bonberenea Ekintzak, 2011)
* Arnasten ikasteko berriz (Bonberenea Ekintzak, 2013)

### Bakarka

* MICE (2017, autoekoizpena)
* Bizia arnas (2018, autoekoizpena) abestia
* Ez diren gauzak (2018, Elkar). Gure oroitzapenak Joseba Sarrionandiaren unibertso literarioa hedatzeko proiekturako sortutako abestia, idazlearen beraren poema baten hitzak erabilita.
* Zilar printzak (2019, Erraia) - 4 abesti
* Lautada (2022).

## Erreferentziak

* ↑ «Nola uztartu euskara eta kultur sorkuntza? - Gasteiz» Alea.eus (Noiz kontsultatua: 2022-06-07).
* ↑ Berria.eus. «Olatz Salvador: «Maskulinizatuta dago giroa erabat»» Berria (Noiz kontsultatua: 2018-08-17).
* ↑ SL, TAI GABE DIGITALA. (2020-10-29). «Zazpi emakume musikarik hartu dute Musikari elkartearen zuzendaritza berria» naiz: (Noiz kontsultatua: 2021-02-09).
* ↑ Irizar, Itziar Ugarte. «Zazpi emakume musikarik hartu dute Musikari elkarteko gidaritza» Berria (Noiz kontsultatua: 2021-02-09).
* ↑ Satrustegi, Iñigo. «Bat-bateko lau gutizia, «lasai entzuteko»» Berria (Noiz kontsultatua: 2020-05-14).
* ↑ Napoka Iria. (Noiz kontsultatua: 2017-06-18).
* ↑ Lehertarazi edifizioak. (Noiz kontsultatua: 2017-06-18).
* ↑ Arnasten ikasteko berriz. (Noiz kontsultatua: 2017-06-18).
* ↑ «MICE» www.badok.eus (Noiz kontsultatua: 2020-01-05).
* ↑ «Gure oroitzapenak (Askoren artean)» www.badok.eus (Noiz kontsultatua: 2020-07-18).
* ↑ «Zilar printzak» www.badok.eus (Noiz kontsultatua: 2020-01-05).
* ↑ «Miren Narbaiza:"El cuerpo me pedía jaleo...sin perder la introspección"» EITB 2022-10-07 (Noiz kontsultatua: 2022-10-10).

## Kanpo estekak

* Elkarrizketa: Nik lekua badut, kantuak ere izango du Berria, 2022.10.09
* Datuak: Q42366207
* Multimedia: Miren Narbaiza / Q42366207
# Miren Urkiola

Miren Urkiola (Ziortza-Bolibar, Bizkaia, 1988) harri-jasotzailea da. 14 urterekin hasi zen harriak jasotzen. Bi aldiz izan da Euskadiko txapelketako txapeldunordea.

## Lorpenak

* Emakumezkoen Euskal Herriko harri-jasotze txapelketa: bigarrena 2008an eta 2010ean.
* 15 urterekin 100 kiloko kopa.
* 16 urterekin 100 kiloko zilindro zaharra
2010, errekor absolutua, 133.2 kilo.
* Datuak: Q12263705
# Miren Teresa Olaeta

Miren Teresa Olaeta Torrezuri (Bidarte, Lapurdi, 1939ko irailaren 18a -) bizkaitar dantzaria da; Segundo Olaetaren alaba.

## Biografia

Piano ikasketak egin zituen Bilbon eta Parisen. Orobat dantza klasikoak, jazza eta yoga ikasi ditu, eta arrakasta handiko emanaldiak izan ditu Olaeta dantza-taldearekin Europan eta Ameriketan zehar. Ballets Olaeta dantza-taldeko irakasle eta Bilboko Olaeta Akademiako zuzendari da 1988. urteaz geroztik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12263703
# Miren Roji

Miren Roji Astorkia (Santurtzi, Bizkaia, 1917ko martxoaren 2a – Bilbo, Bizkaia, 2018ko martxoaren 21a) musika irakaslea eta piano-jotzailea izan zen.

## Bizitza

Pedro Rojí Alzola eta Maria Astorquia Eguiluzen alaba izan zen Miren. Flandestar jatorri bitxiko familian jaioa (XVII. mendean Herbehereetatik Kantabriako Lierganes eta La Cavadako kanoi eta burdinola fabriketan lan egitera etorriak). Adar bat XIX. mendean iritsi zen Santurtzira, eta nolabaiteko garrantzia hartu zuen.
Bere aita, Pedro Rojí, Luis Amann eta Román Alonsok Santurtziko historiaren irudiak liburuan argitaratutako karikatura batzuen egilea izan zen, 1989an argitaratua (273. orrialdea eta hurrengoak). Anastasio Amesti Astorquia, hargin maisu ospetsua berriz, bere lehengusua izan zen.

## Musikari ibilbidea

Miren Roji piano eta solfeoko irakasle gisa nabarmendu zen bere etxean, eta oroitzapen atsegina utzi zuen bere ikasleen artean; besteak beste, Javier Bustamante Lagun Zaharrak abesbatzako zuzendaria eta Andolin Eguskitza euskaltzaina (bere izena daraman parkean busto bat du) izan zituen ikasle.
Diotenez, Miren Roji Bizkaiko bere garaiko musika irakasle onena zen, eta, era berean, zorrotzena (agian gehiegi, testigantza batzuen arabera). Haren ikasleek ospe bikaina zuten, eta kalifikazio altuenak lortzen zituzten Bilboko kontserbatorioan.
100 urte bete zituenean Santurtziko Udalak parte hartu nahi izan zuen. Aintzane Urkijo alkatea eta Danel Bringas eta Marta Álvarez zinegotziak Bilboko Siervas de Jesús egoitzara joan ziren, musika-irakasle izandakoa zoriontzera eta herri osoaren izenean lore-sorta bat ematera.
101 urte zituela hil zen.

## Erreferentziak

* ↑ «Esquela de Miren Rojí Astorquia : Fallecimiento | Esquela en El Correo» esquelas.elcorreo.com (Noiz kontsultatua: 2022-03-09).
* ↑ Iametza. «Miren Roji Astorkia» www.bestekaleak.eus (Noiz kontsultatua: 2022-03-09).
* ↑ «Los cien años de la santurtziarra Miren Rojí» El Correo 2017-02-28 (Noiz kontsultatua: 2022-03-09).

## Kanpo estekak

* Datuak: Q111173523
# Morlanwelz

Morlanwelz, Belgikako hegoaldeko udalerria da, Valoniako Hainaut probintzian dagoena. 2011ko erroldaren arabera, biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q668493
* Multimedia: Morlanwelz / Q668493
# Morlaàs

Morlaàs (gaskoieraz Morlans) Pirinio Atlantikoak departamenduko eta Akitania eskualdeko udalerria da, Bearnon dagoena.

## Auzoak

* Marcadet Garai
* Hiria
* Berlanda

## Demografia

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 686 | 1 624 | 1 733 | 1 457 | 1 806 | 1 864 | 1 836 | 1 864 | 1 776 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 721 | 1 681 | 1 624 | 1 607 | 1 483 | 1 561 | 1 547 | 1 534 | 1 444 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 467 | 1 519 | 1 483 | 1 283 | 1 272 | 1 259 | 1 223 | 1 187 | 1 326 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 1 329 | 1 478 | 1 913 | 2 411 | 3 094 | 3 658 | - | - | - |

## Ikustekoak

* Santa Foyren eliza

## Herri eta hiri senidetuak

* Manteigas (Portugal)
* Tostedt (Alemania)
* Uncastillo (Espainia)

## Kanpo estekak

* Webgune ofiziala
* Datuak: Q197850
* Multimedia: Morlaàs / Q197850